सीएसई ने पाया कि जिन सैंपलों में जीएम उत्पाद थे उनमें से 80 फीसदी आयात किए गए थे, जबकि बाकी भारत में ही बनाए गए थे। इसका मतलब है कि देश में अवैध रूप से जीएम उत्पाद आयात किए जा रहे हैं। आयातित जीएम फूड वाले अधिकतर सैंपलों के ऊपर लगे लेबल यह नहीं बताया गया था कि इन्हें बनाने में जीएम उत्पादों का इस्तेमाल किया गया है। बाकी में जीएम फ्री होने का गलत दावा भी किया गया था। आयातित जीएम फूड में सोया, कपास के बीज, मक्के और कनोला के बीजों का इस्तेमाल किया गया था। देश में ही बने जीएम फूड वाले सैंपलों में कपास के बीजों का इस्तेमाल किया गया था।